भारत के साथ पाकिस्तान ने हमेशा ही कुटिलता पूर्ण व्यवहार किया है। उसकी कथनी और करनी में जमीन आसमान जैसा अंतर दिखाई दिया है। पाकिस्तान जैसे कुटिल पड़ोसी को सबक सिखाने और करारा जवाब देने के लिए भारत को और आक्रामक रुख अपनाना होगा। पाकिस्तान ने कुटिलता पूर्वक भारत के हिस्से पर अनाधिकृत रुप से कब्जा किया है। इतना ही नहीं पाकिस्तान ने कश्मीर के बारे में विश्व समुदाय के समक्ष भ्रांति फैलाई है। मर्यादा की सारी सीमाओं को पार करते हुए पाकिस्तान ने कश्मीर के प्रकरण को अंतर्राष्ट्रीय मंचों पर उठाने का दुस्साहस भी किया है। यही नहीं, वह कुछ मु_ीभर तत्वों को भरमाकर घाटी में हिंसा, पत्थरबाजी और आतंकी वारदातों को भी अंजाम देता रहा है।